《山中杂诗 其一》
元代·黄镇成

山中春日长，芳林翠如织。放意得散步，徘徊度阡陌。

相逢耦耕人，藉草成太息。雨歇清池深，云收暮山碧。

野蔬聊掇拾，共此谋朝夕。故人天一方，怅望那能即。

长歌发中情，且以慰畴昔。

作者简介：黄镇成（1287－1362）字元镇，号存存子、紫云山人、秋声子、学斋先生等。邵武（今福建邵武县）人，元代山水田园诗人，与黄清老（邵武故县人）被后人并称为“诗人二黄”。初屡荐不就，遍游楚汉齐鲁燕赵等地，后授江南儒学提举，未上任而卒。著有《秋声集》四卷、《尚书通考》十卷。